Katharina II.

**Katharina II.** (* 2. Mai 1729 ä Stettin; † 17. November 1796 ä Sankt Petersburch), di och **Katharina d Jruuße** jönannd wood, woch d leitzde russische Zarin]]. Zosätzlich woch sö d Häzzogin] va Holstein-Gottorf.

## Wi sö Zarin wood
*Prinzessin Sophie Auguste Friederike van Anhalt-Zerbst-Domburg*, di spidörö Zarin, wood 1729 ä Stettin jöboore. 10 Joohr dono troff sö hörö zokönftije Mann Peter Fjodorowitsch, dä Zar Peter III. wäde solld, öt ischde Mol. Vönf Joohr dono, 1744, reisde sö no St. Petersburch, öm Peter zö hiirode. Sophie, di zo di Zitt noch net Katharina hosch, jöveel öt jott ä Russland. Sö woch ö hell Köppche un liirde flott dö Sproch un vorsood, wi ön russische Vrau z lääve. Sälvs hör Religiun joov sö op un nomm di russisch orthodoxe a. Als sö dat däng, paaßde sö och hörö Naam a un wood *Jekaterina Alexejewna*. 

Am 1. September 1745 hiirode Katharina hörö Mann. Watt sö sisch domet aadäng, woss di jong Vrau zo di Zitt noch net. Peter woch noch ä halv Kengk un woss met Vraulüüh janüüß aazövange. En öt Tareboch va Katharina stäng, dat hä en d Huchzittsnaad met Spellzüch jöspelld had un Katharina en ön Uniform an d Döör oppaaße mood, dat kenne örä koom. En d ischde aach Joohr had Peter net eemol met Katharina jöschloffe.

Peters Mamm Anna Petrowa waade jädde Daach dorop, dat di zwei ö Kengk häkrääte, ävver öt däng sisch nüüß. Am 1. Oktober 1754 wooch öt ösu witt. Önö Jong wood jöboore. Öt wood zwar vorzald, dat Peter janet dr Papp woch, dat Katharina ö Küddelche met Sergei Wassiljewitsch Saltykow jöhad hod, dä dr Papp woch, ävver Peter un Katharina saate, dat dä Jong Pawel Petrowitsch, dr spiidere Zar Paul I. va hönö woch. Spiir wood noch ä Mäddche jöbore, dat sö Anna nannte, dat ävver no 9 Mond us öt Lääve scheed.

Als Peters Mamm storv, wood hä dr neue Zar. Hä stald alles op dr Kopp, watt möjelich woch. Su kämpfde dö Russe jäje dö Preusse un wore kott dovör, dä Kresch zö jöwänne. Peter entscheed, dat Vreede se sold un mo di Preusse net platt mache solld. Ävver och sönß laad hä sich met alle Traditiune a. Katharina woohl hä net mä kalt stelle, hä saat hör och, dat sö en ö Kluster sold, öm do bes an öt Äng van hör Lääve zö bliive. 

Katharina däng sisch met ö paar huch Jeneräle zösamme un maade sisch zo d Kaiserin. Hörö Mann wood kotterhand aavjösatze. No ön kotte Zitt em Kitsche storv hä. Am 12. September 1762 wood Katharina dö neu Zarin va Russland.

## Wat sö vöör Russland däng
Katharina vorsood dovör z sorje, dat öt dö Russe besser jäng. So leed Schülle bouwe. Dank hör woode Landkaate va Russland jözeechnet un öt Volk jözalld. Sö entscheed, dat völl Bure hön Land vorlosse sollte, öm an anger Stelle neu aa zö vange. Mo brutt net z saare, dat kenne van di Bure dat woohl. Öt koom zm Pugatschow-Opstand. Dat öt Wolgadütsche jitt, litt a Katharina, di zojölosse hod, dat Dütsche an d Wolga siidele dorfe.

Jruuße Kresche jäje d Türke vorholpe hör dozo, Russland bes an öt Schwazze Meer z vorjrüüßere. Dozo jöhood och d Halvinsel Krim. Dörch d Deelung va Pole kutt sö noch ens onjöväär 1 Millium km² Land jöwänne.

## Hör Küddelcher
Katharina hod jo met Peter II. net jraad dat, watt sisch ön Vrau va hörö Mann wönschd. Sö hod ävver önö Hoof Küddelcher met anger Männer. Völl dovan worö mä jott vöör enn Naaht, ävver Katharina woch ösu jäck op Sex, dat sö ni jönoch dova kräät. Övver all hör Leevschafte schreev sö en hör Tareboch.

Katharina dö Jruuße storv am 17. November 1796 an önö Schlaach. Pawel Petrowitsch, hörö Jong, wood dr spiidere Zar Paul I.

## Jätt z lääse
* Bösch övver Katharina II.